CELEX: 52005SC0146
Language: mt
Date: 2005-02-02 00:00:00
Title: Rakkomandazzjoni għal opinjoni tal-Kunsill skond it-tielet paragrafu ta’ l-Art. 9 tar- regolament tal-Kunsill (KE) Nru 1466/97 tas-7 ta’ Lulju 1997 Dwar il-programm aġġornat ta’ konverġenza tas-Slovakkja, 2004-2007

Avviż Legali Importanti

|

52005SC0146

Rakkomandazzjoni għal opinjoni tal-Kunsill skond it-tielet paragrafu ta’ l-Art. 9 tar- regolament tal-Kunsill (KE) Nru 1466/97 tas-7 ta’ Lulju 1997 Dwar il-programm aġġornat ta’ konverġenza tas-Slovakkja, 2004-2007  /* SEK/2005/0146 finali */  

	Brussel 2.2.2005SEG(2005) 146 finaliRakkomandazzjoni għalOPINJONI TAL-KUNSILLskond it-tielet paragrafu ta’ l-Art. 9 tar- Regolament tal-Kunsill (KE) Nru 1466/97 tas-7 ta’ Lulju 1997 Dwar il-programm aġġornat ta’ konverġenza tas-Slovakkja, 2004-2007(preżentata mill-Kummissjoni)MEMORANDUM TA’ SPJEGAZZJONIIr-Regolament tal-Kunsill (KE) Nru 1466/97 dwar it-tisħiħ tas-sorveljanza tal-pożizzjonijiet tal-bilanċ u s-sorveljanza u l-koordinazzjoni tal-politika ekonomika1 jistipula li Stati Membri mhux parteċipi, jiġifieri dawk li ma adottawx il-munita unika, għandhom jissottomettu programmi ta’ konverġenza lill-Kunsill u lill-Kummissjoni. Skond l-Artikolu 9 ta’ dan ir-Regolament, il-Kunsill irid jeżamina kull programm ta’ konverġenza bbażat fuq valutazzjonijiet ippreparati mill-Kummissjoni u l-Kumitat imwaqqaf bl-Artikolu 114 tat-Trattat (il-Kumitat Ekonomiku u Finanzjarju). Abbażi ta’ rakkomandazzjoni mill-Kummissjoni u wara li jikkonsulta lill-Kumitat Ekonomiku u Finanzjarju, il-Kunsill irid, wara li jeżamina l-programm, jagħti l-opinjoni tiegħu. Skond ir-Regolament, l-Istati Membri jridu jippreżentaw aġġornamenti annwali tal-programmi ta’ konverġenza tagħhom, li jistgħu jkunu wkoll eżaminati mill-Kunsill skond dawn l-istess proċeduri.L-Istati Membri li daħlu fl-UE fl-1 ta’ Mejju 2004 ma jipparteċipawx fil-munita unika, imma huma mitluba li jissodisfaw fi żmien stipulat il-kriterji ta’ konverġenza, inkluż dak dwar is-sostenibbiltà tal-pożizzjoni finanzjarja tal-gvern, sabiex jikkwalifikaw għall-adozzjoni ta' l-euro. Fid-dawl tad-defisit ġenerali ta’ l-amministrazzjoni pubblika ta’ 3.6% tal-PGD irreġistrat fl-2003, il-Kunsill iddeċieda fil-5 ta’ Lulju 2004 li s-Slovakkja kellha defisit eċċessiv u rrikmandat li d-defisit eċċessiv jitranġa sa mhux iktar tard mill-2007 biex ikun jaqbel mal-programm ta’ konverġenza ta’ Mejju 2004. B’mod partikolari, is-Slovakkja kienet irrikmandata timplimenta bil-qawwa l-miżuri maħsuba fil-programm u li tgħaġġel l-aġġustament fiskali jekk ir-riformi strutturali mwettqa jirriżultaw fi tkabbir akbar minn dak mistenni. Fil-Komunikazzjoni tagħha tat-22 ta’ Diċembru 2004, il-Kummissjoni kkonkludiet li l-gvern tas-Slovakkja ħa azzjoni effettiva f’dak li għandu x’jaqsam mal-miżuri kkunsidrati biex tintlaħaq l-mira tad-defisit għall-2005.L-Istati Membri li daħlu fl-UE fl-1 ta’ Mejju 2004 intrabtu li jppreżentaw il-programmi ta’ konverġenza tagħhom sal-15 ta’ Mejju 2004 u l-ewwel aġġornament tagħhom lejn l-aħħar ta’ l-2004. L-ewwel programm ta’ konverġenza tas-Slovakkja, li jkopri l-perjodu 2004-2007, kien ippreżentat fl-14 ta’ Mejju 2004 u l-Kunsill għamel valutazzjoni tiegħu fil-5 ta’ Lulju 2004. Is-Slovakkja ppreżentat l-aġġornament tal-programm ta’ konvergenza fit-30 ta’ Novembru 2004. Is-servizzi tal-Kummissjoni għamlu evalwazzjoni teknika ta’ dan l-aġġornament, waqt li kkunsidraw ir-riżultati tas-servizzi tal-Kummissjoni dwar it-tbassir ekonomiku għall-Ħarifa 2004, u wara li kkunsidraw il-kodiċi ta’ imġiba[1], il-metodoloġija komuni maqbula għall-istima tal-potenzjal tal-produzzjoni, ir-rakkomandazzjonijiet fil-linji ta' gwida ġenerali tal-politika ekonomika għall-perjodu 2003-2005 u l-prinċipji stipulati fil-Komunikazzjoni mill-Kummissjoni lill-Kunsill u lill-Parlament Ewropew tas-27 ta’ Novembru 2002 dwar it-tisħiħ tal-koorindazzjoni tal-politiki baġitarji[2]. Din l-evalwazzjoni jistħoqqilha tiġi valutata kif ġej:-  Is-Slovakkja ppreżentat l-aġġornament tagħha tal-programm ta’ konverġenza fit-30 ta’ Novembru 2004. L-aġġornament ikopri l-perjodu 2004 sa l-2007 u, barra minn hekk, jipprovdi stimi indikattivi sa l-2010. Id-dokument ġieadottat mill-gvern. Huwa konformi mal-baġit 2005, li l-Parlament għadda fid-9 ta’ Diċembru 2004, u l-qafas baġitarju multiannwali 2005-2007 tal-gvern, li ġie kkunsidrat mill-parlament. Il-programm huwa ppreżentat tajjeb ħafna u josserva l-ħtiġijiet ta’ tagħrif tal-“kodiċi ta’ imġibaimġiba dwar il-kontenut u l-format tal-programmi ta’ stabbiltà u konverġenza” rivedut[3].-  L-aġġornament jistima tkabbir ta’ PGD reali b’rata medja ta’ 5% fuq il-perjodu 2004 sa l-2007 – bi tnaqqis mistenni għal 4½% fl-2005 (minħabba tnaqqis fil-kontribuzzjoni esterna) u aċċelerazzjoni sa kważi 5½% fl-2007 (meta l-kontribuzzjoni esterna mistennija terġa’ tiżdied). Huwa mbassar li l-qgħad jinżel biss gradwalment minn bejn wieħed u ieħor 18½% fl-2004 (fit-termini ta’ l-istħarriġ tas-suq tax-xogħol LFS) għal 16½% fl-2007. Dawn l-iżviluppi huma plawżibbli u kkonfermati b’mod ġenerali mit-tbassir tal-Kummissjoni għall-Ħarifa 2004 li jkopri l-perjodu sa l-2006. It-tnaqqis rapidu ta’ l-inflazzjoni għal madwar 2½% fl-2007 huwa plawżibbli biss jekk jitrażżnu b’mod strett l-effetti sekondarji ta’ l-inflazzjoni għolja ġenerali fl-2004. L-aġġornament jantiċipa li l-bilanċ tal-kont kurrenti jaqleb għall-pożittiv fl-2007 (wara deterjorament temporanju ta’ defisit ta’ kważi 3% tal-PGD fl-2005). Il-bilanċi pproġettati tal-kont kurrenti u d-defisits fiskali ppjanati jimplikaw tfaddil nett privat pożittiv matul il-perjodu ta’ l-aġġornament.-  Is-Slovakkja reċentement bidlet il-miri ta’ l-inflazzjoni tagħha minn impliċiti għal espliċiti imma tibqa’ b’rata tal-kambju b’varjazzjonijiet li qegħdin jiġu ġestiti. L-aġġornament jikkonferma l-intenzjoni ta’ l-awtoritajiet li jidħlu fiż-żona ta’ l-euro fl-2009 u jiddikkjara li s-Slovakkja aktarx tidħol fl-ERM2 mhux iktar tard mill-ewwel nofs ta’ l-2006. Fl-2004, l-inflazzjoni ġenerali ta’ 7.5% reġgħet irriflettiet l-impatt ta’ l-aġġustamenti fi prezzijiet regolarizzati u taxxi indiretti. Il-firxa lejn iż-żona ta’ l-ewro tar-rati ta’ l-interessi fuq terminu twil kienet timraħ f’livell ta’ 100 punt bażiku jew inqas. Wara ftit xhur ta’ stabbilizzazzjoni li segwew il-politika ta' tnaqqis fir-rata ta’ l-interessi, ir-rata tal-kambju reċentement bdiet għal darba oħra tiżdied. Kollox ma’ kollox, il-koruna telgħet bi kważi 6% fl-2004.-  L-aġġornament jimmira li jnaqqas id-defisit għal 3% tal-valur ta’ referenza tal-PGD fl-2007, f’konformità mar-rakkomandazzjoni tal-Kunsill taħt l-Artikolu 104 (7). Hemm backloading tat-tnaqqis tad-defisits ġenerali u primarji ta’ l-amministrazzjoni pubblika: it-tnejn li huma mistennija li jibqgħu bażikament kostanti, rispettivament, madwar 3.8% u 1.5% tal-PGD sa l-2006 u l-aġġustament ġenerali ppjanat ta’ 0.8 punti perċentwali huwa pospost għall-2007. Anki meta taqta’ l-impatt ta’ l-introduzzjoni tal-pilastru tal-pensjonijiet ikkonsolidati fil-bidu ta’ l-2005 (stmat li huwa ta’ 0.4% tal-PGD fl-2005 u xi 1% tal-PGD fl-2006 u l-2007), ħafna mit-tnaqqis tad-defisit isir fl-aħħar sentejn. Meta mqabbel mal-programm ta’ Mejju 2004, fejn l-aġġustament kien ibbażat fuq l-infiq, l-aġġornament jippjana korrezzjoni tad-defisit permezz ta’ tnaqqis ta’ l-infiq u żidiet fid-dħul. Minkejja xenarju makroekonomiku iktar favorevoli, l-aġgornament jikkonferma b’mod ġenerali l-qafas ta’ aġġustament ippjanat tal-programm ta’ qabel u jidher għalhekk inqas ambizzjuż. Minkejja s-suċċessi konsiderevoli fil-passat tal-konsolidament u l-impatt tar-riforma tal-pensjonijiet, l-aċċellerazzjoni tat-tnaqqis tad-defisit (b’mod partikolari fl-2005) issir għalhekk konsiderazzjoni iktar importanti. Din tgħin fl-implimentazzjoni ta’ l-istrateġija ta’ l-adozzjoni ta’ l-euro mis-Slovakkja, filwaqt li tkattar il-kredibilità fiskali fil-kuntest ta’ l-ERM2, tinkoraġġixxi l-kontroċikliċità, u tista’ tgħin biex tistimula sforzi ta’ tkabbir. Twitti t-triq ukoll għal pożizzjoni baġitarja strutturali li tkun kważi bbilanċjata jew b’bilanċ favorevoli u biex jinkiseb marġni ta’ sigurtà suffiċjenti kontra l-inosservanza tat-3% tal-valur ta’ referenza tal-PGD għall-kriterju tad-defisit b’varjazzjonijiet makroekonomiċi normali.-  Ir-riskji għall-istimi baġitarji fil-programm jidhru b’mod ġenerali bbilanċjati għall-perjodu sħiħ imfassal fil-programm. Abbażi ta’ l-ipoteżi makroekonomiċi adottati, jidher li hemm riskju li d-dħul fil-perjodu kkunsidrat jikber. Hemm inċertezzi bbilanċjati f’dak li għandu x’jaqsam ma’ l-impatt tar-riforma tal-pensjonijiet. L-użu tal-fondi ta’ l-UE ( u tal-kopagamenti) aktarx ikun iktar baxx milli kien ibbaġitjat għall-2004 sa l-2006 hija u tiżviluppa r-rata ta’ l-assorbiment. Madankollu, dan jista’ jaqbeż l-ammont ibbaġitjat għall-2007 jekk jintlaħaq livell suffiċjenti fl-implimentazzjoni ta’ l-infiq pospost. U finalment, l-elezzjonijiet parlamentari skedati għall-2006 jwasslu għal inċertezzi, b’mod partikolari dwar kemm ser isir iktar tnaqqis fin-nefqa għall-2007. Fid-dawl ta’ din il-valutazzjoni tar-riskju, il-qagħda baġitarja fil-programm tidher li sejra tkun biżżejjed biex tnaqqas id-defisit għal 3% tal-PGD sa l-2007, li hija l-aħħar sena tal-programm, imma ma tipprovdix għal xi marġni ta’ sigurtà.-  Il-programm jistima żieda fil-proporzjon tad-dejn mal-PGD bejn l-2004 u l-2007, 2½ punti perċentwali u nofs għal 45½%. Id-dinamika tal-persentaġġ tad-dejn mal-PGD tirrifletti l- backloading tat-tnaqqis tad-defisit u hija affettwata ħafna inqas mill-passat minn aġġustamenti taċ-ċirkolazzjoni ta’ l-istokks u fatturi eċċezzjonali, anki jekk id-devjazzjonijiet proġettati tal-flus kontanti/akkumulazzjoni ta’ l-imgħax kif ukoll il-qligħ mill-privatizzazzjoni jibqgħu sinifikanti sa l-2006.-  L-aġġornament jiffoka fuq riformi strutturali reċenti li jtejbu l-kwalità tal-finanzi pubbliċi u li aktarx ikattru t-tkabbir – bħar-riformi mgħoddija ta’ importanza kbira (inkluż riformi kbar tat-taxxa), li diġà daħlu fis-seħħ fl-2004. Ir-riformi reċenti huma bażikament it-tieni porzjon tar-riformi tal-kura tas-saħħa u l-introduzzjoni tal-pilastru tal-pensjonijiet ikkonsolidati, li t-tnejn li huma daħlu fi-seħħ fil-bidu ta’ l-2005.-  Is-Slovakkja tippreżenta xi riskji f’dak li għandu x’jaqsam ma’ sostenibbiltà fuq żmien twil tal-finanzi pubbliċi. Dawn ir-riskji huma, b’mod importanti, ddeterminati mill-prezz baġitarju pproġettat ta’ popolazzjoni li dejjem qed tixjieħ. Anki jekk nassumu li d-defisit ippjanat jitnaqqas fi żmien daqsxejn twil, is-sostenibbiltà fuq għall-ġejjien imbiegħed mhix żgurata b’mod sħiħ, anki jekk il-miżuri ta’riforma strutturali ppromulgati u ppjanati, b’mod partikolari r-riformi tal-pensjonijiet u tas-saħħa, jikkontribwixxu biex ikun hemm pożizzjoni sostenibbli għall-ġejjien imbiegħed. L-implimentazzjoni sħiħa tal-miżuri hija kondizzjoni essenzjali, flimkien mat-twettiq tal-pjan ta’ konsolidazzjoni baġitarja matul il-perjodu tal-programm.-  Kollox ma’ kollox, il-politiki ekonomiċi deskritti fl-aġġornament huma ġeneralment konsistenti mal-linji ta’ gwida għall-politika ekonomika speċifika għall-pajjiż fil-qasam tal-finanzi pubbliċi. B’mod partikolari, is-Slovakkja miexja biex tikkoreġi d-defisit eċċessiv sad-data ffissata mill-Kunsill.-  Fid-dawl tal-valutazzjoni ta’ hawn fuq u r-rakkomandazzjonijiet magħmula mill-Kunsill taħt l-Artikolu 104(7), ikun xieraq li s-Slovakkja (i) taħtaf kull opportunità għat-tnaqqis aċċellerat tad-defisit, inkluż bl-użu ta' dħul aħjar milli mistenni u ta’ tifdil fuq l-infiq, b’mod partikolari fl-2005; (ii) isaħħaħ il-limiti ffissati fuq l-infiq għal żmien daqsxejn twil; (iii) tkun viġilanti biex l-effetti sekondarji ta’ l-inflazzjoni għolja fl-2004 ma jaffettwawx il-pjan ta’ konverġenza ta’ l-inflazzjoni maħsub fil-programm.Abbażi ta’ din il-valutazzjoni, il-Kummissjoni adottat ir-rakkomandazzjoni mehmuża għal Opinjoni tal-Kunsill dwar il-programm aġġornat ta’ konverġenza tas-Slovakkja u qed tibgħatha lill-Kunsill.Rakkomandazzjoni għalOPINJONI TAL-KUNSILLskond it-tielet paragrafu ta’ l-Art. 9 tar- Regolament tal-Kunsill (KE) Nru 1466/97 tas-7 ta’ Lulju 1997 Dwar il-programm aġġornat ta’ konverġenza tas-Slovakkja, 2004-2007IL-KUNSILL TA’ L-UNJONI EWROPEA,Wara li kkunsidra t-Trattat li jwaqqaf il-Komunità Ewropea,Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza tal-pożizzjonijiet baġitarji u s-sorveljanza u l-koorindazzjoni tal-politiki ekonomiċi5, u b’mod partikolari l-Artikolu 9(3),Wara li kkunsidra r-rakkomandazzjoni tal-Kummissjoni,Wara li kkonsulta lill-Kumitat Ekonomiku u Finanzjarju,TA DIN L-OPINJONI:1.  Fis-[17 ta’ Frar 2005] il-Kunsill eżamina l-programm aġġornat ta’ konverġenza tas-Slovakkja, li jkopri l-perjodu 2004 sa l-2007. Il-programm josserva b’mod sħiħ il-ħtiġijiet tat-tagħrif tal-“kodiċi ta’ imġiba dwar il-kontenut u l-format tal-programmi ta’ stabbiltà u konverġenza”2.  Ix-xenarju makroekonomiku li fuqu huwa bbażat il-programm ibassar rata medja ta’ tkabbir reali tal-PGD ta’ 5% - bi tnaqqis mistenni għal 4½% fl-2005 (imħabba waqgħa fil-kontribuzzjoni esterna) u aċċelerazzjoni għal kważi 5½% fl-2007 (meta l-kontribuzzjoni esterna mistennija terġa’ tiżdied). Abbażi ta’ l-informazzjoni disponibbli bħalissa, dan il-qafas jidher li jirrifletti ipoteżi plawżibbli ta’ tkabbir. Il-proġettazzjonijiet tal-programm għall-inflazzjoni jidhru baxxi u huma biss plawżibbli jekk l-effetti sekondarji ta’ l-inflazzjoni għolja ġenerali fl-2004 jitrażżna b’mod strett.3.  Fil-5 ta’ Lulju 2004, il-Kunsill iddeċieda li s-Slovakkja kellha defisit eċċessiv u rrikkmanda li dan jitranġa sa l-2007. L-għan ta’ l-aġġornament tal-programm huwa li jnaqqas id-defisit għal 3% tal-valur ta’ referenza tal-PGD fl-2007, f’konformità mar-rakkomandazzjoni tal-Kunsill taħt l-Artikolu 104 (7). It-tnaqqis tad-defisits ġenerali u primarji ta’ l-amministrazzjoni pubblika għandu backloading : it-tnejn li huma mistennija jibqgħu bażikament kostanti, rispettivament, madwar 3.8% u 1.5% tal-PGD sa l-2006 u l-aġġustament ġenerali ppjanat ta’ 0.8 punti perċentwali qed ikun pospost għall-2007. Anki jekk taqta’ l-impatt ta’ l-introduzzjoni tal-pilastru tal-pensjonijiet ikkonsolidati fil-bidu ta’ l-2005, ħafna mit-tnaqqis tad-defisit isir fl-aħħar sentejn. Meta mqabbel mal-programm ta’ Mejju 2004, fejn l-aġġustament kien ibbażat fuq l-infiq, l-aġġornament jippjana korrezzjoni tad-defisit permezz ta’ tnaqqis ta’ l-infiq u żidiet fid-dħul.. Minkejja xenarju makroekonomiku iktar favorevoli, l-aġġornament jikkonferma b’mod ġenerali l-qafas ta’ aġġustament ippjanat tal-programm ta’ qabel u jidher għalhekk inqas ambizzjuż. Minkejja s-suċċessi konsiderevoli tal-passat tal-konsolidament u l-impatt tar-riforma tal-pensjonijiet, l-aċċellerazzjoni tat-tnaqqis tad-defisit, b’mod partikolari fl-2005, tkun tista’ tgħin biex tistimula sforzi ta’ tkabbir. Twitti t-triq ukoll għal pożizzjoni baġitarja strutturali li tkun kważi bbilanċjata jew b’bilanċ favorevoli u biex jinkiseb marġni ta’ sigurtà suffiċjenti kontra l-inosservanza tat-3% tal-valur ta’ referenza tal-PGD għall-kriterju tad-defisit b’varjazzjonijiet makroekonomiċi normali.4.  Ir-riskji għall-istimi baġitarji fil-programm jidhru b’mod ġenerali bbilanċjati għall-perjodu sħiħ imfassal fil-programm. Abbażi ta’ l-ipotesijiet makroekonomiċi adottati, jidher li hemm riskju li d-dħul fil-perjodu kkunsidrat jikber. Hemm inċertezzi bbilanċjati f’dak li għandu x’jaqsam ma’ l-impatt tar-riforma tal-pensjonijiet. L-użu tal-fondi ta’ l-UE ( u tal-kopagamenti) aktarx ikun iktar baxx milli kien ibbaġitjat għall-2004 sa l-2006 hija u tiżviluppa r-rata ta’ l-assorbiment. Madankollu, dan jista’ jaqbeż l-ammont ibbaġitjat għall-2007 jekk jintlaħaq livell suffiċjenti fl-implimentazzjoni ta’ l-infiq pospost. U finalment, l-elezzjonijiet parlamentari skedati għall-2006 jwasslu għal inċertezzi, b’mod partikolari dwar kemm ser isir iktar tnaqqis fin-nefqa għall-2007. Dan ta’ l-aħħar jista’ ma jilħaqx jew jaqbeż il-mira kurrenti. Fid-dawl ta’ din il-valutazzjoni tar-riskju, il-qagħda baġitarja fil-programm tidher li sejra tkun biżżejjed biex tnaqqas id-defisit għal 3% tal-PGD sa l-2007, li hija l-aħħar sena tal-programm, imma ma tipprovdix għal xi marġni ta’ sigurtà.5.  Il-persentaġġ tad-dejn huwa stmat li laħħaq it-43% tal-PGD fl-2004, ħafna inqas mis-60% tal-valur ta’ referenza tal-PGD fit-Trattat. Il-programm jipstima żieda fil-persentaġġ tad-dejn bi 2½ punti perċentwali matul il-perjodu tal-programm.6.  Is-Slovakkja tippreżenta xi riskji f’dak li għandu x’jaqsam ma’ sostenibbiltà fuq żmien twil tal-finanzi pubbliċi. Dawn ir-riskji huma, b’mod importanti, ddeterminati mill-prezz baġitarju pproġettat ta’ popolazzjoni li dejjem qed tixjieħ. Il-miżuri ta’riforma strutturali ppromulgati u ppjanati, b’mod partikolari r-riformi tal-pensjonijiet u tas-saħħa, jikkontribwixxu biex ikun hemm pożizzjoni sostenibbli għall-ġejjien imbiegħed. Madankollu, l-implimentazzjoni sħiħa tal-miżuri hija kondizzjoni essenzjali, flimkien mat-twettiq tal-pjan ta’ konsolidazzjoni baġitarja matul il-perjodu tal-programm.7.  Il-politiki ekonomiċi deskritti fl-aġġornament huma ġeneralment konsistenti mal-linji ta’ gwida għall-politika ekonomika speċifika għall-pajjiż fil-qasam tal-finanzi pubbliċi. B’mod partikolari, is-Slovakkja miexja biex tikkoreġi d-defisit eċċessiv sad-data ffissata mill-Kunsill.* * *Fid-dawl tal-valutazzjoni ta’ hawn fuq u r-rakkomandazzjonijiet magħmula mill-Kunsill taħt l-Artikolu 104(7), il-Kunsill huwa ta’ l-opinjoni li s-Slovakkja għandha:(i) taħtaf kull opportunità għat-tnaqqis aċċellerat tad-defisit, inkluż bl-użu ta' dħul aħjar milli mistenni u ta’ tifdil fuq l-infiq, b’mod partikolari fl-2005;(ii) isaħħaħ il-limiti ffissati fuq l-infiq għal żmien daqsxejn twil;(iii) tkun viġilanti biex l-effetti sekondarji ta’ l-inflazzjoni għolja fl-2004 ma jaffettwawx il-pjan ta’ konverġenza ta’ l-inflazzjoni maħsub fil-programm.Tabella: Paragun ta’ proġetazzjonijiet ewlenin makroekonomiċi u baġitarji2004 | 2005 | 2006 | 2007 |PGD Reali (% bidla) | 5.0 | 4.5 | 5.1 | 5.4 |COM Ott. 2004 | 4.9 | 4.5 | 5.2 | mhux disponibbli |CP Mejju 2004 | 4.1 | 4.3 | 5.0 | 4.7 |Inflazzjoni ta’ l-HICP (%) | CP Nov. 2004 | 7.8 | 3.3 | 2.8 | 2.5 |COM Ott. 2004 | 7.7 | 3.9 | 3.0 | mhux disponibbli |CP Mejju 2004 | 8.1 | 4.0 | 2.9 | 2.5 |Bilanċ ta’ l-amministrazzjoni pubblika (% tal-PGD) /1 | CP Nov. 2004 | -3.8 | -3.8 | -3.9 | -3.0 |COM Ott. 2004 | -3.9 | -4.0 | -4.1 | mhux disponibbli |CP Mejju 2004 | -4.0 | -3.9 | -3.9 | -3.0 |Bilanċ primarju (% of PGD) /1 | CP Nov. 2004 | -1.5 | -1.4 | -1.6 | -0.7 |COM Ott. 2004 | -1.6 | -1.6 | -1.8 | mhux disponibbli |CP Mejju 2004 | -1.4 | -1.1 | -1.2 | -0.4 |Dejn gross tal-gvern (% tal-PGD) /1 | CP Nov. 2004 | 43.0 | 44.2 | 45.3 | 45.5 |COM Ott. 2004 | 44.2 | 45.2 | 45.9 | mhux disponibbli |CP Mejju 2004 | 45.1 | 46.4 | 46.1 | 45.5 |/1 Il-bilanċ ta’ l-amministrazzjoni pubblika u l-bilanċ primarju jinkludu l-effett tan-nuqqas tad-dħul, u għalhekk, ceteris paribus,iż-żjieda fid-defisit ta’ l-introduzzjoni tal-pilastru tal-pensjonijiet ikkonsolidati fl-2005 (stmata fil-valur ta’ 0.4% tal-PGD fl-2005; 1.0% ta’ PGD fl-2006; u 1.1% ta’ PGD fl-2007). Għejun: Programm ta’ Konverġenza (KP); Tbassir ekonomiku tas-servizzi tal-Kummissjoni (COM) għall-Ħarifa 2004. |1 ĠU L 209, 2.8.1997. Id-dokumenti kollha li ssir referenza għalihom f’dan it-test jinstabu fuq din il-websajt: http://europa.eu.int/comm/economy_finance/about/activities/sgp/main_en.htm.[1] Opinjoni Revista tal-Kumitat Ekonomiku u Finanzjarju dwar il-kontenut u l-forma tal-programmi ta’ stabbiltà u konverġenza, maqbula fi ħdan il-Kunsill ECOFIN ta’ l-10.7.2001.[2] KUMM(2002) 668, 27.11.2002.[3] Il-programm jipprovdi mhux biss l-informazzjoni meħtieġa, iżda wkoll, bi ftit eċċezzjonijiet, l-informazzjoni li wieħed jista’ jagħżel jinkludix jew le indikata fil-kodiċi. Jipprovdi firxa wiesa’ ta’ informazzjoni supplimentari, u b’hekk tkun faċilitata l-analiżi. Filwaqt li ma jfixklux l-evalwazzjoni, għad fadal (f’numru żgħir) xi differenzi ma’ l-Uffiċċju ta’ l-Istatistika għal dak li għandu x’jaqsam mal-proporzjonijiet konsolidati tan-nefqa mqabbla mal-PGD u d-dħul mqabbel mal-PGD għall-2003, u aktar minn hekk, għal dak li għandu x’jaqsam mal-klassifikazzjoni ta’ komponenti ta’ konsum tal-gvern ġenerali; b’mod partikolari trasferimenti soċjali mhux fi flus ma jitqiegħdux f’kategorija separata. L-informazzjoni l-oħra li wieħed jista’ jagħżel jinkludix jew le li hemm nieqsa huma r-rati tal-kambju effettivi nominali għall-2006 u 2007. Aktar minn hekk, bħala parti mill-programm aġġornat, il-bilanċ primarju tal-gvern ġenerali huwa kkalkulat fuq il-bażi ta’ pagamenti ta’ interessi netti.5 ĠU L 209, 2.8.1997. Id-dokumenti kollha li hemm referenza għalihom f’dan it-test jinstabu fuq din il-websajt: http://europa.eu.int/comm/economy_finance/about/activities/sgp/main_en.htm.